CELEX: 31996H0290
Language: el
Date: 1996-04-17 00:00:00
Title: 96/290/ΕΚ: Σύσταση της Επιτροπής, της 17ης Απριλίου 1996, σχετικά με το συντονισμένο πρόγραμμα επισήμου ελέγχου των τροφίμων για το 1996

Avis juridique important

|

31996H0290

96/290/ΕΚ: Σύσταση της Επιτροπής, της 17ης Απριλίου 1996, σχετικά με το συντονισμένο πρόγραμμα επισήμου ελέγχου των τροφίμων για το 1996  

Επίσημη Εφημερίδα αριθ. L 109 της 03/05/1996 σ. 0024 - 0030

ΣΥΣΤΑΣΗ ΤΗΣ ΕΠΙΤΡΟΠΗΣ της 17ης Απριλίου 1996 σχετικά με το συντονισμένο πρόγραμμα επισήμου ελέγχου των τροφίμων για το 1996 (96/290/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 155 δεύτερη περίπτωση,την οδηγία 89/397/ΕΟΚ του Συμβουλίου, της 14ης Ιουνίου 1989, για τον επίσημο έλεγχο των τροφίμων (1), και ιδίως το άρθρο 14 παράγραφος 3,Κατόπιν διαβουλεύσεων με τη μόνιμη επιτροπή τροφίμων,Εκτιμώντας:ότι είναι απαραίτητο για την εύρυθμη λειτουργία της εσωτερικής αγοράς να προβλεφθούν συντονισμένα σε κοινοτικό επίπεδο προγράμματα επιθεώρησης τροφίμων 7ότι τα προγράμματα αυτά πρέπει να εστιάζονται στην τήρηση της κοινοτικής νομοθεσίας, στην προστασία της δημόσιας υγείας, στην προάσπιση των συμφερόντων του καταναλωτή και στα χρηστά συναλλακτικά ήθη 7ότι η ταυτόχρονη εφαρμογή εθνικών και συντονισμένων προγραμμάτων μπορεί να έχει ως αποτέλεσμα τη συγκέντρωση πληροφοριών και την απόκτηση πείρας για να χρησιμεύσουν ως βάση των μελλοντικών δραστηριοτήτων ελέγχου,ΣΥΝΙΣΤΑ ΣΤΑ ΚΡΑΤΗ ΜΕΛΗ ΓΙΑ ΤΟ 1996 ΝΑ ΣΥΛΛΕΞΟΥΝ ΔΕΙΓΜΑΤΑ Η/ΚΑΙ ΝΑ ΔΙΕΝΕΡΓΗΣΟΥΝ ΕΠΙΘΕΩΡΗΣΕΙΣ, ΣΕ ΣΥΝΔΥΑΣΜΟ ΜΕ ΕΡΓΑΣΤΗΡΙΑΚΗ ΑΝΑΛΥΣΗ ΟΠΟΥ ΥΠΟΔΕΙΚΝΥΕΤΑΙ, ΓΙΑ ΤΑ ΕΞΗΣ:1. Μικροβιολογική εξέταση των διατηρημένων και έτοιμων προς βρώση κρεάτων και κρεατοσκευασμάτων.2. Μετανάστευση πλαστικοποιητών στα τρόφιμα.3. Θερμοκρασία των συντηρούμενων σε απλή ψύξη τροφίμων στα σημεία έκθεσης προς πώληση.4. Παρουσία βενζο(α)πυρενίου στα προϊόντα καπνιστού χοιρινού κρέατος.Το άρθρο 14 παράγραφος 3 της οδηγίας 89/397/ΕΟΚ για τον επίσημο έλεγχο των τροφίμων, προβλέπει ότι η Επιτροπή διαβιβάζει στα κράτη μέλη σύσταση σχετικά με συντονισμένο πρόγραμμα επιθεωρήσεων. Το συντονισμένο πρόγραμμα άρχισε να εφαρμόζεται το 1993. Το πρόγραμμα για το 1996 καταρτίστηκε μετά από συζητήσεις με τα κράτη μέλη και αφού ελήφθη υπόψη η εμπειρία από τα προγράμματα των προηγουμένων ετών, ιδιαίτερα όσον αφορά την ακρίβεια που απαιτείται για να βελτιωθεί η συγκρισιμότητα των αποτελεσμάτων που καταγράφονται από τις αρμόδιες για τον έλεγχο αρχές.Προτείνονται μέθοδοι δειγματοληψίας και ανάλυσης. Παρόλο που δεν καθορίζονται απαιτήσεις για τη δειγματοληψία, συνιστάται στα κράτη μέλη να εξασφαλίσουν τη λήψη επαρκούς αριθμού δειγμάτων, ώστε να παρέχεται ακριβής εικόνα της κατάστασης που επικρατεί σε κάθε κράτος μέλος ως προς το εκάστοτε αντικείμενο του ελέγχου.Συνιστάται στα κράτη μέλη να υποβάλουν τα ζητούμενα στοιχεία χρησιμοποιώντας τη διάταξη των δελτίων καταγραφής που παρατίθενται στα παραρτήματα, ώστε να διευκολύνουν τη συγκρισιμότητα των αποτελεσμάτων.1. Μικροβιολογική εξέταση των διατηρημένων και έτοιμων προς βρώση κρεάτων και κρεατοσκευασμάτων Αυτό το τμήμα του προγράμματος αναφέρεται στα διατηρημένα και έτοιμα προς βρώση κρέατα και κρεατοσκευάσματα, από τα οποία λαμβάνονται δείγματα στο σημείο λιανικής πώλησης στον καταναλωτή. Τα δείγματα πρέπει να υποβάλλονται σε μικροβιολογική εξέταση για την αναζήτηση Salmonellae, Ε. coli 0157:H7 και καταμέτρηση των αποικιών Staphylococcus aureus. Πρέπει να σημειώνονται το pH και ο συντελεστής ενεργού νερού (Aw) του προϊόντος. Τα αποτελέσματα πρέπει να καταγράφονται χωριστά για τις εξής τρεις κατηγορίες: αλλαντικά τύπου αέρος, αλλαντικά τύπου βραστού και μη επεξεργασμένο χοιρομέρι (τύπου χωριάτικου).2. Μετανάστευση πλαστικοποιητών Οι πλαστικοποιητές (π.χ. εστέρες του φωσφορικού, του φθαλικού, του στεατικού και του αδιπικού οξέος) χρησιμοποιούνται για να αυξήσουν την ευκαμψία των πλαστικών υλικών, συμπεριλαμβανομένων εκείνων που έρχονται σε επαφή με τρόφιμα. Είναι γνωστό ότι στις ουσίες αυτές αναλογεί υψηλό ποσοστό της συνολικής μετανάστευσης ουσιών από τις πλαστικοποιημένες πλαστικές ύλες στα τρόφιμα/προσομοιώματα τροφίμων. Στόχος αυτού του τμήματος του προγράμματος είναι να εξακριβωθεί η τήρηση στις πλαστικές ύλες που προορίζονται να έρθουν σε επαφή με τρόφιμα των οριακών τιμών που καθορίζονται στην οδηγία 90/128/ΕΟΚ (2).3. Έλεγχος της θερμοκρασίας των συντηρούμενων σε απλή ψύξη τροφίμων στα σημεία πώλησης στον τελικό καταναλωτή Η οδηγία 93/43/ΕΟΚ (3), για την υγιεινή των τροφίμων, επιβάλλει τα τρόφιμα που ευνοούν την ανάπτυξη παθογόνων μικροοργανισμών ή το σχηματισμό τοξινών να διατηρούνται σε θερμοκρασίες που δεν συνεπάγονται κίνδυνο για την υγεία. Αυτό το τμήμα του προγράμματος αναφέρεται στη μέτρηση της θερμοκρασίας των παρακάτω τεσσάρων κατηγοριών τροφίμων στα σημεία πώλησης στον καταναλωτή με εξοπλισμό ακριβείας για την παρακολούθηση της θερμοκρασίας:Ι. συντηρούμενα σε απλή ψύξη μαγειρευμένα τρόφιμα που προορίζονται να καταναλωθούν χωρίς θέρμανση 7ΙΙ. συντηρούμενα σε απλή ψύξη μαγειρευμένα τρόφιμα που, για να καταναλωθούν, χρειάζονται μόνο θέρμανση (όχι πλήρη διαδικασία μαγειρεύματος) 7ΙΙΙ. ωμά γεύματα που προορίζονται να καταναλωθούν μετά από πλήρη διαδικασία μαγειρεύματος 7IV. ωμά έτοιμα γεύματα που προορίζονται να καταναλωθούν ως έχουν.Η θερμοκρασία πρέπει, κατά το δυνατόν, να μετράται με μη καταστρεπτικές μεθόδους.4. Παρουσία βενζο(α)πυρενίου στα προϊόντα καπνιστού χοιρινού κρέατος Η οδηγία 88/388/ΕΟΚ (4) για τις αρτυματικές ύλες που χρησιμοποιούνται στα τρόφιμα, περιορίζει τα επίπεδα της ανεπιθύμητης ουσίας 3,4-βενζο-πυρένιο στα τρόφιμα, μετά από άρτυση με υποκαπνισμό, σε 0,03 μg/kg. Αυτό το τμήμα του προγράμματος ελέγχου αποσκοπεί στην εξακρίβωση των επιπέδων του βενζο(α)πυρενίου στο καπνιστό χοιρινό κρέας.Βρυξέλλες, 17 Απριλίου 1996.Για την ΕπιτροπήMartin BANGEMANNΜέλος της Επιτροπής(1) ΕΕ αριθ. L 186 της 30. 6. 1989, σ. 23.(2) ΕΕ αριθ. L 75 της 21. 3. 1990, σ. 19.(3) ΕΕ αριθ. L 175 της 19. 7. 1993, σ. 1.(4) ΕΕ αριθ. L 184 της 15. 7. 1988, σ. 61.ΠΑΡΑΡΤΗΜΑ 1. ΜΙΚΡΟΒΙΟΛΟΓΙΚΗ ΕΞΕΤΑΣΗ ΤΩΝ ΔΙΑΤΗΡΗΜΕΝΩΝ ΚΑΙ ΕΤΟΙΜΩΝ ΠΡΟΣ ΒΡΩΣΗ ΚΡΕΑΤΩΝ ΚΑΙ ΚΡΕΑΤΟΣΚΕΥΑΣΜΑΤΩΝ >ΑΡΧΗ ΓΡΑΦΗΚΟΥ>>ΤΕΛΟΣ ΓΡΑΦΗΚΟΥ>2. ΜΕΤΑΝΑΣΤΕΥΣΗ ΠΛΑΣΤΙΚΟΠΟΙΗΤΩΝ>ΑΡΧΗ ΓΡΑΦΗΚΟΥ>>ΤΕΛΟΣ ΓΡΑΦΗΚΟΥ>3. ΕΛΕΓΧΟΣ ΤΗΣ ΘΕΡΜΟΚΡΑΣΙΑΣ ΤΩΝ ΣΥΝΤΗΡΟΥΜΕΝΩΝ ΣΕ ΑΠΛΗ ΨΥΞΗ ΤΡΟΦΙΜΩΝ ΣΤΟ ΣΗΜΕΙΟ ΠΩΛΗΣΗΣ ΣΤΟΝ ΤΕΛΙΚΟ ΚΑΤΑΝΑΛΩΤΗ >ΑΡΧΗ ΓΡΑΦΗΚΟΥ>>ΤΕΛΟΣ ΓΡΑΦΗΚΟΥ>4. ΠΑΡΟΥΣΙΑ ΒΕΝΖΟ(Α)ΠΥΡΕΝΙΟΥ ΣΤΑ ΠΡΟΪΟΝΤΑ ΚΑΠΝΙΣΤΟΥ ΧΟΙΡΙΝΟΥ ΚΡΕΑΤΟΣ >ΑΡΧΗ ΓΡΑΦΗΚΟΥ>>ΤΕΛΟΣ ΓΡΑΦΗΚΟΥ>